《碧山吟社和匏庵吴太师韵二首 其二》
宋代·安如山

江左风流感昔贤，寥寥谁复寄真诠。攒眉不禁陶公酒，合掌同真惠远禅。

词赋一时追绝响，莺花三月缔清缘。相看惚是耆英侣，丘壑论文老更全。

作者简介：安如山，字汝止，广汉（今属四川）人。善击剑，左右射，读经史百氏之书。理宗端平元年（1234）安抚曹友闻辟为掌书记，不起。后友闻战死三泉，独往收其骨，葬于其先人之侧。乃东下，老于会稽。事见《谷音》卷上。